钦定古今图书集成/历象汇编/乾象典/第019卷 > 《管子》 > 《五行篇》
## 钦定古今图书集成/历象汇编/乾象典/第019卷 > 《管子》 > 《五行篇》

“一者本也，二者器也，三者充也。治者四也，教者五也，
守者六也，立者七也，前者八也，终者九也，十者然后
具五官于六府也，五声于六律也，六月日至。是故人
有六多，六多所以街天地也。天道以九制，地理以八
制，人道以六制，以天为父，以地为母，以开乎万物，以
总一统，通乎九制，六府三充而为明，天子修概水土”，
以待乎天，堇反五藏，以视不亲。治祀之下，以观地位，
货曋神庐，合于精气，已合而有常，有常而有经，审合

通乎阴气，所以事地也。经纬星历，以视其离。通若道，
然后有行。然则神筮不灵，神龟不卜，黄帝泽参，治之
至也。昔者，黄帝得蚩尤而明于天道，得大常而察于
地利，得奢龙而辨于东方，得祝融而辨于南方；得大
封而辨于西方；得后土而辨于北方。黄帝得六相而
天地治，神明至。蚩尤明乎天道，故使为常时；大常察
乎地利，故使为廪者；奢龙辨乎东方，故使为士师；祝
融辨乎南方，故使为“司徒；‘大封辨于西方，故使为司
马；‘后土辨乎北方，故使为李’’。”是故春者，士师也，夏者，
司徒也；秋者，司马也，冬者，李也。昔黄帝以其缓急作
五声，以政五锺。令其五锺：一曰青锺大音，二曰赤锺
重心，三曰黄锺洒光，四曰景锺昧其明，五曰黑锺隐
其常。五声既调，然后作立五行，以正天时，五官，以正
人位。人与天调，然后天地之美生日至。睹甲子木行
御，天子出令，命左右士师、内御，总别列爵，论贤不肖。
士吏赋秘赐赏，于四境之内。发故粟，以田数出国，衡
顺山林，禁民斩木，所以爱草木也。然则冰解而冻释，
草木区萌赎，蛰虫卵菱，春辟勿时，苗足，本不疠雏，鷇
不夭麑，䴠母傅速，亡伤繈褓，时则不凋，七十二日而
毕睹。丙子，火行御，天子出令，命行人内御，令掘沟浍
津旧涂，发藏任君赐赏，君子修游驰，以发地气，出皮
币，命行人修《春秋》之礼于天下，诸侯通天下，遇者兼
和。然则天无疾风，草木发奋，郁气息，民不疾而荣华
蕃，七十二日而毕睹。戊子土行御，天子出令，命左右
司徒内御，不诛不贞，农事“为敬，大扬惠言，宽刑死，缓
罪人。”出国司徒令命，“顺民之功力，以养五谷，君子之
静居，而农夫修，其功力极”然则天为粤宛，草木养长，
五谷蕃，实秀大，六畜牺牲具，民足财，国富，上下亲，诸
侯和，七十二日而毕睹。庚子，金行御，天子出令，命祝
宗选禽兽之禁，五谷之先熟者，而荐之祖庙与五祀
鬼神飨其气焉，君子食其味焉。然则凉风至，白露下，
天子出令，命左右司马衍组甲厉兵，合什为伍，以修
于四境之内。䛕然告民有事，所以待天地之杀敛也。
然则昼炙阳，夕下露，地竞环，五谷邻熟，草木茂实，岁
农丰，年大茂，七十二日而毕睹。壬子水行御，天子出
令，命左右使人内御。御其气足，则发而止，其气不足，
则发𢵧渎盗贼，数劋竹箭，伐檀柘，令民出猎，禽兽不
释巨少而杀之，所以贵天地之所闭藏也。然则羽卵
者不叚，毛胎者不？“𣎜妇不销弃，草木根本美，七十
二日而毕睹。甲子木行，御，天子不赋不赐赏，而大斩
伐，伤君危，不杀太子，危家人夫人死，不然则长子死，
七十二日而毕睹。丙子《火行》，御，天子敬行急政，旱札，
苗死，民厉，七十二日而毕睹。戊子土行，御，天子修宫
室，筑台榭，君危，外筑城郭，臣死”，七十二日而毕睹。庚
子金行，御，天子攻山击石，有兵作战而败，士死丧，执
政七十二日而毕睹。壬子水行御天子，决塞动，大水，
王后、夫人薨，不然，则羽卵者叚，毛胎者。《𣎜妇》销弃
草木，根本不美，七十二日而毕也。